李衍 (景泰進士)

李衍（），字文盛，直隸隆慶州人，民籍，明朝政治人物。同進士出身。

生平
正統十二年（1447年）丁卯科順天府鄉試第十一名。景泰二年（1451年）辛未科會試第一百九名，殿試登進士第三甲第七十七名。授兵部主事，累迁员外郎、郎中。成化二年（1466年）正月升河南右参议，丁母忧，服阕，六年十月复除四川，提督松潘等处粮储。征剿长沟等寨番贼，督阵督饷。以松溪堡之捷，赐宝钞彩币。九年十一月迁河南右参政，十二年十月转江西右布政使，十三年九月擢都察院右副都御史、巡抚河南，十六年七月入为户部右侍郎，十九年八月巡视山海边关，置床子弩，可射三百馀步，设飞石、飞木各数十万，削山坡成峭壁，东西数百里，赐钞四百贯。二十年十月转左侍郎，时关陕大旱，复总督三边军储，兼赈济饥民。二十一年十一月回京后升本部尚书，总督仓场。二十三年正月，以言官劾其遍酷，不合人情，遂致仕。弘治初，以立东宫恩，进一品阶。家居八年，弘治七年（1494年）十月病卒，享年七十四歲。《明孝宗敬皇帝实录卷之九十三》：弘治七年十月丙寅，致仕户部尚书李衍卒。衍字文盛，直隶隆庆州人。景泰二年进士，授兵部主事，累迁员外郎、郎中。成化初，升河南右参议，丁母忧，服阕，复除四川提督松潘等处粮储。民苦番寇，不得耕，乃相视要害，设墩堡堑栅，耕遂不扰。以松溪堡之捷，赐宝钞彩币。寻迁河南右参政，转江西右布政使，未几擢都察院右副都御史、巡抚河南，入为户部右侍郎，巡视山海边关，置床子弩，可射三百馀步，设飞石、飞木各数十万，削山坡成峭壁，东西数百里，赐钞四百贯。转左侍郎，时关陕大旱，复总督三边军储，兼赈济饥民，归升尚书，总督京仓，以言官劾其遍酷，不合人情，遂致仕。弘治初，以立东宫恩，进一品阶。家居八年而卒，年七十四。讣闻，赐祭葬如例。衍性简直，与人不能委曲。居官敢为，僚吏畏其名，惟恐有犯之者，故所至亦有可称者云。

家族
曾祖李義。祖父李均美。父亲李亨。母王氏。慈侍下。兄李文。娶黄氏《天一阁藏明代科举录选刊·登科录》（《景泰二年进士登科录》）。子李鹤，國子生。

参考

Category:延庆人
Category:正統十二年丁卯科順天鄉試舉人
Category:明朝兵部主事
Category:明朝兵部郎中
Category:明朝河南布政使司參議
Category:明朝四川布政使司參議
Category:明朝河南布政使司參政
Category:明朝江西右布政使
Category:明朝河南巡撫
Category:明朝户部侍郎
Category:明朝户部尚書